Messi dapat kasut emas ke-7
LIONEL Messi menjaringkan dua gol dalam kemenangan 5-0 ke atas Alaves, cukup baginya untuk meraih rekod ‘Pichichi Trophy’ ketujuh dan memberi Barcelona dorongan menjelang perlawanan kedua pusingan kedua Liga Juara-Juara UEFA mereka menentang Napoli bulan depan. Dua gol tersebut menjadikan jumlah jaringan Messi dalam liga kepada 25 gol musim ini dan meletakkannya empat di hadapan Benzema, yang mengalami malam yang tenang ketika menentang Leganes, dengan Sergio Ramos dan Marco Asensio menemui sasaran. Messi menjadi  penjaring terbanyak La Liga buat rekod kali ketujuh, mengatasai angka enam Telmo Zarra ketika bermain untuk Athletic Bilbao pada tahun empat puluhan dan lima puluhan. “Saya tidak pernah peduli dengan hadiah individu dan saya lebih suka ia dirangkul bersama gelaran liga seperti sebelumnya,” tambah Messi. Jurulatih Barcelona, Setien pada hari Sabtu berkata bahawa dia masih yakin Barcelona, pada tahap terbaik mereka, dapat memenangi Liga Juara-Juara bulan depan. Dan persembahan menyerang yang berkilau pasti memberikan gambaran tentang apa yang mungkin berlaku, walaupun Napoli di pusingan kedua, dan berpotensi Bayern Munich di suku akhir, akan menawarkan ujian yang sama sekali berbeza. Mungkin ada kebimbangan kecergasan untuk Setien menjelang perlawanan kedua menentang Napoli. Clement Lenglet terhindut-hincut keluar padang dengan masalah pangkal paha, dengan Antoine Griezmann dan Samuel Umtiti sudah cedera. Tetapi Setien semakin menaruh kepercayaan ke atas pemain muda dan Puig yang berusia 20 tahun sekali lagi mengagumkan di bahagian tengah sementara Ronald Araujo, 21 tahun, memberikan penampilan yang baik, walaupun jarang dicabar, di bahagian pertahanan pertahanan. – AFP 
See author's posts
